Kumpulan Wang Simpanan Pekerja

Kumpulan Wang Simpanan Pekerja (KWSP) merupakan sebuah institusi keselamatan sosial yang ditubuhkan di bawah Undang-Undang Malaysia, Akta Kumpulan Wang Simpanan Pekerja 1991 (Akta 452) yang menyediakan faedah persaraan kepada ahlinya melalui pengurusan simpanan mereka secara cekap dan boleh dipercayai. KWSP juga menyediakan sistem yang efisien dan mudah bagi memastikan para majikan memenuhi tanggungjawab undang-undang serta kewajipan moral mereka untuk mencarum kepada KWSP bagi pihak pekerja mereka.

 Sejarah penubuhan 
KWSP Malaysia telah ditubuhkan pada 1 Oktober 1951 menurut Ordinan Kumpulan Wang Simpanan Pekerja 1951, di bawah Pengarah Jawatan Negara. Undang-undang ini menjadi Akta KWSP 1951 pada tahun 1982. Kemudian ia dinamakan Akta KWSP 1991 pada tahun 1991. Akta KWSP 1991 menghendaki pekerja dan majikan mereka mencarum ke dalam simpanan persaraan mereka, dan membenarkan pekerja mengeluarkan simpanan ini semasa bersara atau untuk tujuan khas sebelum itu. Sehingga Jun 2022, KWSP mempunyai 15.5 juta ahli, di mana 8 juta daripadanya adalah ahli mencarum aktif. Sehingga tarikh yang sama, KWSP mempunyai 572,847 majikan yang mencarum.

KWSP bertujuan untuk membantu pekerja daripada sektor swasta menyimpan sebahagian kecil daripada gaji mereka dalam skim perbankan seumur hidup, untuk digunakan bukan sahaja sebagai dana persaraan tetapi juga sekiranya pekerja itu tidak bekerja buat sementara waktu atau tidak lagi layak untuk bekerja. KWSP juga menyediakan rangka kerja untuk majikan memenuhi kewajipan undang-undang dan moral terhadap pekerja mereka.

Sehingga 31 Disember 2020, saiz saiz aset KWSP berjumlah RM998 bilion (AS$238 bilion), menjadikannya dana pencen keempat terbesar di Asia dan ketujuh terbesar di dunia.

Sehingga 2012, KWSP berfungsi dengan mensyaratkan caruman sekurang-kurangnya 11% daripada gaji bulanan setiap ahli dan menyimpannya dalam akaun simpanan, manakala majikan ahli diwajibkan untuk menambah sekurang-kurangnya 12% daripada gaji pekerja kepada simpanan pada masa yang sama (13% jika gaji di bawah RM5,000).

Manakala dalam simpanan, simpanan KWSP ahli boleh digunakan sebagai pelaburan untuk syarikat yang dianggap menguntungkan dan dibenarkan oleh organisasi, yang mana dividen dibankkan ke akaun ahli masing-masing. Sebagai alternatif, ahli juga boleh menggunakan simpanan KWSP mereka dalam pelaburan mereka sendiri, walaupun aktiviti tersebut tidak dilindungi oleh KWSP dan ahli akan menanggung sendiri sebarang kerugian yang dibuat.

 Anggota 
Keanggotaan wajib kepada pekerja sektor swasta dan pekerja tidak berpencen sektor awam. Sehingga Jun 2022, KWSP mempunyai seramai 15.5 juta ahli. Bilangan ahli aktif dan masih mencarum adalah seramai 8 juta. Bilangan majikan aktif pula adalah seramai 572,847.

 Kadar Dividen 
Semua caruman di KWSP akan dibayar dividen dan dijamin oleh kerajaan pada kadar minimum 2.50% bagi Simpanan Konvensional. Kadar dividen untuk Simpanan Shariah adalah berdasarkan prestasi sebenar pelaburan patuh syariah yang diuruskan dan dilaburkan oleh KWSP.

 Simpanan Konvensional (1952–2000) 
1952 to 19591960 to 1962196319641965 to 19671968 to 197019711972 to 19731974 to 19751976 to 197819791980 to 19821983 to 19871988 to 1994199519961997 to 199819992.50%4.00%5.00%5.25%5.50%5.75%5.80%5.85%6.60%7.00%7.25%8.0%8.5%8.0%7.5%7.7%6.7%6.84%

 Simpanan Konvensional (2000–2017) 
2000200120022003200420052006200720082009201020112012201320142015201620176.00%5.00%5.25%5.50%5.75%5.00%5.15%5.80%5.50%5.65%5.80%6.00%6.15%6.35%6.75%6.40%5.70%6.90%

 Simpanan Konvensional (2018–kini) 
20182019202020212022202320246.15%5.45%5.20%6.10%5.35%5.50%6.30%

 Simpanan Shariah (2018–kini) 
Simpanan Shariah merupakan suatu pilihan simpanan bagi ahli yang diuruskan dan dilaburkan oleh KWSP mengikut prinsip syariah. Bagi memastikan Simpanan Shariah diuruskan mengikut syariah sebagaimana yang dikehendaki di bawah seksyen 43A Akta KWSP 1991, suatu rangka kerja tadbir urus syariah diwujudkan untuk mentadbir urus aspek pematuhan syariah bagi Simpanan Shariah.

20182019202020212022202320245.90%5.00%4.90%5.65%4.75%5.40%6.30%

 Pelaburan 
Caruman adalah wang yang dikreditkan ke akaun individu ahli di KWSP. Amaun tersebut terdiri daripada caruman pekerja dan caruman majikan dan dikira berdasarkan gaji bulanan pekerja. Kadar caruman semasa adalah 24%. Dimana 11% adalah caruman pekerja yang dipotong daripada gaji bulanan pekerja manakala 13% adalah caruman oleh majikan.

Caruman bulanan anggota dilaburkan melalui beberapa instrumen kewangan yang diluluskan untuk menghasilkan pendapatan. Ini termasuklah Sekuriti Kerajaan Malaysia, Instrumen Pasaran Wang, Bon & Pinjaman, Ekuiti dan Hartanah.

KWSP memastikan simpanan anggota selamat dan mendapat dividen yang berpatutan. KWSP menjamin dividen sebanyak 2.5 peratus setahun. Untuk memastikan bayaran dividen, KWSP melaburkan caruman melalui instrumen kewangan yang diluluskan bagi mendapatkan pulangan yang optimum.

Dividen dimasukkan ke dalam akaun pencarum setiap tahun. Kadar dividen yang diisytiharkan oleh KWSP adalah tertakluk kepada pulangan pelaburan yang dibuat melalui instrumen-instrumen yang diluluskan.

Dividen tahunan dikira berdasaran baki pembukaan simpanan pencarum setakat 1hb Januari setiap tahun. Dividen bulanan pula dikreditkan ke akaun anggota berdasarkan jumlah caruman bulanan yang diterima.

Jumlah aset KWSP setakat Mac 2022 adalah sebanyak RM1 trilion.

 Akaun KWSP 
Sejak 1 Januari 2007, simpanan anggota KWSP dibahagi dalam dua akaun. Akaun pertama, digelar "Akaun 1", menyimpan 70% daripada caruman anggota, manakala akaun kedua, digelar "Akaun 2", menyimpan baki selebihnya (30%). Pengeluaran Akaun 1 terhad kepada pengeluaran mencapai 55 tahun, kehilangan upaya, meninggalkan negara atau meninggal dunia. Akaun 2 pula membenarkan pengeluaran untuk bayaran pendahuluan atau penyelesaian pinjaman rumah pertama, tujuan pendidikan dan belanja perubatan, pelaburan dan apabila mencapai 50 tahun.

Mulai 11 Mei 2024, akaun ketiga, Akaun III (Akaun Fleksibel), diperkenalkan sebagai sebahagian daripada penyusunan semula KWSP untuk menyediakan lebih banyak fleksibiliti kewangan kepada ahli. Akaun baru ini menyimpan 10% daripada sumbangan ahli dan membolehkan pengeluaran pada bila-bila masa untuk apa-apa tujuan, dengan jumlah pengeluaran minimum sebanyak RM50. Pengenalan Akaun III mencerminkan perubahan ke arah memenuhi keperluan kewangan jangka pendek ahli KWSP sambil terus melindungi simpanan persaraan dalam Akaun I dan II.

Selain itu, sebagai sebahagian daripada penyusunan semula ini, peruntukan sumbangan telah disesuaikan, dengan 75% kini dimasukkan ke dalam Akaun I (Akaun Persaraan), 15% ke dalam Akaun II (Akaun Sejahtera), dan 10% ke dalam Akaun III (Akaun Fleksibel). Sistem baru ini bertujuan untuk mencapai keseimbangan antara keselamatan kewangan jangka panjang ahli dan keperluan kewangan segera, memastikan pelan persaraan yang lebih mantap sambil memberikan fleksibiliti untuk menghadapi ketidakpastian hidup. 

 Rujukan 

 Pautan luar 
 Laman web rasmi

Kategori:Kementerian Kewangan Malaysia
Kategori:Syarikat milik kerajaan di Malaysia
Kategori:Menteri Kewangan Diperbadankan
Kategori:Kumpulan Wang Simpanan Pekerja (Malaysia)
Kategori:Pelaburan di Malaysia
Kategori:Keselamatan sosial di Malaysia